sagorsarker/bangla-wikipedia huggingface dataset:
অ্যান্ডি ম্যাককে

অ্যান্ড্রু জন ম্যাককে (জন্ম: ১৭ এপ্রিল, ১৯৮০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেন। রাজ্য চ্যাম্পিয়নশীপে ওয়েলিংটন ফায়ারবার্ডস দলে প্রতিনিধিত্ব করছেন।
২০০৯-১০ মৌসুমে অকল্যান্ড এইসেস দলের পক্ষে খেলেন। এরপর তিনি ওয়েলিংটন ফায়ারবার্ডস দলে স্থানান্তরিত হন। ৫ ফেব্রুয়ারি, ২০১০ তারিখে নেপিয়ারে অনুষ্ঠিত একদিনের আন্তর্জাতিকে বাংলাদেশ দলের বিপক্ষে অভিষেক ঘটে তার। এরপর একই সালের ২০ নভেম্বর তারিখে ভারতের বিরুদ্ধে টেস্টে অভিষেক ঘটে নাগপুরে। ঐ খেলায় তিনি শচীন তেন্ডুলকরকে আউট করে প্রথম উইকেট পান।
কেনরয় পিটার্স

কিওন কেনরয় পিটার্স (জন্ম: ২৪ ফেব্রুয়ারি, ১৯৮২) সেন্ট ভিনসেন্টে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ বামহাতি মিডিয়াম বোলার। এছাড়াও ডানহাতে ব্যাটিংয়ে অভ্যস্ত তিনি। কেনরয় পিটার্স ঘরোয়া প্রথম-শ্রেণীর ক্রিকেটে উইন্ডওয়ার্ড আইল্যান্ডস দলে খেলছেন।
২০০০ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের প্রতিনিধিত্ব করেন। ২৬ ডিসেম্বর, ২০১৪ তারিখে পোর্ট এলিজাবেথের সেন্ট জর্জেস পার্কে স্বাগতিক দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার টেস্ট অভিষেক ঘটে।
মতিঝিল থানা

মতিঝিল থানা বাংলাদেশের ঢাকার একটি কেন্দ্রীয় ব্যবসায়িক এলাকা এবং একটি থানা। এটি ঢাকার প্রাথমিক কেন্দ্রীয় ব্যবসায়িক এলাকা এবং দেশের বৃহত্তম বাণিজ্যিক ও আর্থিক কেন্দ্র। ঢাকার জিরো পয়েন্টের সাথে সাথেই অবস্থিত মতিঝিল এলাকাটি। এখানে ঢাকার সবচেয়ে বেশি সংখ্যক অফিস রয়েছে। এখানে রয়েছে বাংলাদেশের সর্বোচ্চ উচ্চতা বিশিষ্ট ভবনগুলির মধ্যে একটি যার নাম সিটি সেন্টার। এইভাবে এটি ঢাকা শহরের কেন্দ্রস্থল ব্যাংকপাড়া-অফিসপাড়া হিসেবে শিরোনাম অর্জন করেছে।
মতিঝিল থানার অবস্থান হচ্ছে -এ। এবং মোট আয়তন ৩.৭ বর্গ কিলোমিটার।
২০১১ সালের "সিটি পপুলেশনের জরিপ অনুযায়ী মতিঝিল থানার মোট জনসংখ্যা হচ্ছে "দুই লক্ষ দশ হাজার ছয়" জন।
মতিঝিল (দ্ব্যর্থতা নিরসন)

মতিঝিল বাংলাদেশের ঢাকা শহরের একটি অন্যতম বাণিজ্যিক এলাকা।
মতিঝিল এছাড়াও উল্লেখ করতে পারে:
সুমাইয়া সিদ্দিকী

সুমাইয়া সিদ্দিকী (জন্মঃ ৩০ নভেম্বর১৯৮৮) হলেন একজন পাকিস্তানি আন্তর্জাতিক প্রমিলা ক্রিকেটার।
সুমাইয়া দক্ষিণ আফ্রিকার বিরুদ্ধে ২০০৭ সালের জানুয়ারীতে একদিনের আন্তর্জাতিকে আত্মপ্রকাশ করেন।
এছাড়াও তিনি ২০১২ সালের ২৭ সেপ্টেম্বর ইংল্যান্ড এর বিরুদ্ধে টুয়েন্টি২০ আন্তর্জাতিক ক্রিকেটে অভিষিক্ত হন।
প্রোটোপ্লাস্ট

কোষ প্রাচীরের অভ্যন্তরে সমুদয় পদার্থ একসাথে প্রোটোপ্লাস্ট নামে পরিচিত।প্রোটোপ্লাস্ট দুভাগে বিভক্ত।যথাঃ১)সজীব প্রোটোপ্লাজম ২)নির্জীব বস্তু বা অপ্রোটোপ্লাজমীয় উপাদান।নিম্নে এদের বর্ণনা দেওয়া হল।
কোষের অভ্যন্তরের অর্ধস্বচ্ছ আঠালো এবং জেলির ন্যায় অর্ধতরল,কলয়ডালধর্মী সজীব পদার্থকে প্রোটোপ্লাজম বলে।প্রোটোপ্লাজমই কোষের তথা দেহের সকল মৌলিক জৈবিক কার্যাদি সম্পন্ন করে থাকে। এ জন্যই প্রোটোপ্লাজমকে জীবনের ভিত্তি বলা হয়। এতে ৭০ থেকে ৯০% পানি থাকে।
রাসায়নিকভাবে প্রোটোপ্লাজমে জৈব এবং অজৈব পদার্থ আছে।এতে অধিক পরিমাণে পানি আছে।জৈব পদার্থের মধ্যে সবচেয়ে বেশি আছে বিভিন্ন ধরনের প্রোটিন এরপর আছে কার্বোহাইড্রেড ও লিপিড।এছাড়াও আছে অক্সিজেন, ম্যাগনেসিয়াম,নাইট্রোজেন,কার্বন,কপার,জিঙ্ক,সোডিয়াম,পটাশিয়াম,ক্যালসিয়াম,সালফার,আয়রন প্রভৃতি।
প্রোটোপ্লাজম বিভিন্ন ধরনের উত্তেজনায় সাড়া দেয়।খাদ্য তৈরি,খাদ্য হজম,আত্তীকরণ,শ্বসন,বৃদ্ধি,জনন ইত্যাদি সকল মেটাবলিক কার্যকালাপ প্রোটোপ্লাজম করে থাকে।প্রোটোপ্লাজমের জৈবিক বৈশিষ্ট্যই জীবের বৈশিষ্ট্য।অভিস্রবণ প্রক্রিয়ায় প্রোটোপ্লাজম পানি গ্রঽণ ও ত্যাগ করতে পারে।
প্রোটোপ্লাজম কখনো স্থির থাকেনা।প্রোটোপ্লাজমের এ গতিময়তাকে চলন বলে।কোষপ্রাচীর যুক্ত প্রোটোপ্লাজম জলস্রোতের মত যে চলন দেখা যায় তাকে আবর্তন বা সাইক্লোসিস বলে।আবর্তন দুই প্রকার হয়ে থাকে।যে চলনে প্রোটোপ্লাজম একটি গহ্বরকে কেন্দ্র করে কোষ প্রাচীরের পাশ দিয়ে নির্দিষ্ট পথে একদিকে ঘুরে তখন তাকে একমুখী আবর্তন বলে।যেমনঃপাতা ঝাঁঝির কোষ।যে চলনে প্রোটোপ্লাজম কতকগুলো গহ্বরকে কেন্দ্রকে অনিয়মিতভাবে আবর্তন করতে থাকে তখন তাকে বহুমূখী আবর্তন বলে।
কোষ প্রাচীরের ঠিক নিচে সমস্ত প্রোটোপ্লাজমকে ঘিরে একটি সজীব ঝিল্লি আছে।এ ঝিল্লিকে কোষ ঝিল্লি বলে।একে প্লাজামামেমব্রেন,প্লাজমালেমা,সাইটোমেমব্রেন এসব নামেও অভিহিত করা হয়।তবে বর্তমানে অনেকে একে বায়োমেমব্রেন বলতে চান।ঝিল্লিটি স্থানে স্থানে ভাজ বিশিষ্ট হতে পারে।প্রতিটি ভাজকে মাইক্রোভিলাস বলে।কোষাভ্যন্তরট অধিক প্রবিষ্ট মাইক্রোভিলাসকে বলা হয় পিনোসাইটিক ফোস্কা।
কোষঝিল্লির গঠন ব্যাখা করতে গিয়ে Danielli আর Davson (১৯৪৩) সর্বপ্রথম একটি সুনির্দিষ্ট মডেল প্রস্তাব করেন।এটি 
Sandwitch মডেল নামে পরিচিত।তাদের মতে ঝিল্লিটি দ্বিস্তর বিশিষ্ট এবং প্রতি স্তরে প্রোটিন এবং লিপিড উপস্তর আছে।দিস্তর বিশিষ্ট ঝিল্লির উপর ও নিচে প্রোটিন স্তর এবং মাঝখানে লিপিড স্তর আছে।
১৯৭৯ আইসিসি ট্রফি

১৯৭৯ আইসিসি ট্রফি সীমিত ওভারের ক্রিকেট প্রতিযোগিতাবিশেষ। ২২ মে থেকে ২১ জুন, ১৯৭৯ তারিখ পর্যন্ত ইংল্যান্ডে এ প্রতিযোগিতাটি অনুষ্ঠিত হয়। এটি প্রথম আইসিসি ট্রফি প্রতিযোগিতা হিসেবে স্বীকৃত। ১৫ দলের অংশগ্রহণে ৬০-ওভারব্যাপী ইনিংসে সাদা পোশাক ও লাল বল ব্যবহার করা হয়। সবগুলো খেলাই মিডল্যান্ডসে অনুষ্ঠিত হয়।
প্রতিযোগিতার চূড়ান্ত খেলায় শ্রীলঙ্কা ও কানাডা ক্রিকেট দল প্রতিদ্বন্দ্বিতা করে। উভয় দলই ১৯৭৯ সালের ক্রিকেট বিশ্বকাপে খেলার যোগ্যতা অর্জন করে। প্রথম বিশ্বকাপে অংশগ্রহণকারী পূর্ব আফ্রিকা দল খেলায় যোগ্যতা অর্জন করতে পারেনি। এরফলে ১৯৭৯ সালের ক্রিকেট বিশ্বকাপে আফ্রিকা অঞ্চল থেকে কোন দল অংশ নিতে পারেনি। ২১ জুন, ১৯৭৯ তারিখে ওরচেস্টারশায়ারের নিউ রোডে অবস্থিত ওরচেস্টারশায়ারের মাঠে চূড়ান্ত খেলা অনুষ্ঠিত হয়। শ্রীলঙ্কা দল প্রতিযোগিতায় চ্যাম্পিয়ন হয়।
১৫ দল পাঁচ দলের সমন্বয়ে ৩ গ্রুপে বিভক্ত হয়ে প্রতিদ্বন্দ্বিতা করে। ২২ মে থেকে ৪ জুন সময়কালে গ্রুপ-পর্বের খেলায় একে-অপরের বিপক্ষে একবার প্রতিদ্বন্দ্বিতা করে। কোন দল জয়লাভ করলে চার পয়েন্ট ও খেলায় ফলাফল না এলে (শুরু হয়েছে কিন্তু শেষ হয়নি) অথবা বল মাঠে গড়ানো ছাড়াই পরিত্যক্ত ঘোষণা করা হলে দুই পয়েন্ট বরাদ্দ করা হয়। প্রতি গ্রুপের শীর্ষস্থানীয় ৩ দল ও গ্রুপ-পর্বের সেরা সর্বোচ্চ পয়েন্ট সংগ্রহকারী দল সেমি-ফাইনালে খেলার সুযোগ পাবে। তন্মধ্যে শীর্ষস্থানীয় দল চতুর্থ অবস্থানকারী দলের এবং দ্বিতীয় সর্বোচ্চ পয়েন্ট সংগ্রহকারী দল তৃতীয় সর্বোচ্চ পয়েন্ট সংগ্রহকারী দলের বিপক্ষে অংশ নিবে। যদি দলগুলোর পয়েন্ট সমান হয়, তাহলে রান রেটের মাধ্যমে পৃথক করা হবে।
"টীকা: অনেকগুলো খেলা সংরক্ষিত দিনে অনুষ্ঠিত হয়।"
"যোগ্যতা: ১৫০ রান। কোন ব্যাটসম্যানই সেঞ্চুরি করেননি।"
"যোগ্যতা: ১০ উইকেট।"
রুব গোল্ডবার্গ

রুবেন গ্যারেট লুসিয়াস “রুব” গোল্ডবার্গ (৪ জুলাই, ১৮৮৩ – ৭ ডিসেম্বর, ১৯৭০) ছিলেন একজন আমেরিকান কার্টুনিস্ট, স্থপতি, লেখক, প্রকৌশলী ও আবিষ্কারক।
তিনি সবচেয়ে বেশি পরিচিত জটিল যন্ত্রপাতির নকশা নিয়ে আঁকা জনপ্রিয় কার্টুনগুলোর জন্য। তিনি তার কার্টুনে এইসব যন্ত্র দিয়ে সোজা, সরল কাজকর্ম কতটা প্যাঁচালো উপায়ে করা যায় তা দেখিয়েছেন। তার এই কাজের সাথে মিল রয়েছে যুক্তরাজ্যের হিথ রবিনসনের যন্ত্রের, এছাড়া ডেনমার্কের স্ট্রম পি ও উল্লেখযোগ্য। গোল্ডবার্গ তার জীবদ্দশায় অসংখ্য সম্মাননা পেয়েছেন। এর মধ্যে উল্লেখযোগ্য হচ্ছে- রাজনৈতিক কার্টুনিং এর জন্য ১৯৪৮ সালে পুলিৎজার পুরস্কার এবং ১৯৫৯ সালে বানশীস সিলভার লেডি অ্যাওয়ার্ড।
গোল্ডবার্গ ন্যাশনাল কার্টুনিস্ট সোসাইটি (জাতীয় কার্টুনিস্ট সমিতি) এর প্রতিষ্ঠাতা সদস্য ও প্রথম প্রেসিডেন্ট ছিলেন। প্রতিবছর সমিতি বছরের সেরা কার্টুনিস্ট কে রুবেন অ্যাওয়ার্ড প্রদান করে যার নামকরণ তার নামানুসারেই করা রয়েছে। তিনি বেশ কয়েকটি আন্তর্জাতিক প্রতিযোগিতার অনুপ্রেরণা হয়ে রয়েছেন, যা রুব গোল্ডবার্গ মেশিন কনটেস্ট নামে পরিচিত। এই প্রতিযোগিতাগুলোতে প্রতিযোগীরা সাধারণ কাজ করার জন্য জটিল যন্ত্রপাতি নির্মাণ করে থাকে।
অচ্যুত লহকর

অচ্যুত লহকর (; ) অসমের ভ্রাম্যমাণ থিয়েটারের জনক রুপে বিখ্যাত । পরিভ্রমী নাট্যদল যেমন যাত্রা, অপেরা ইত্যাদি থেকে পৃথক ভ্রাম্যমাণ থিয়েটার সৃষ্টি করা ছাড়াও তিনি "দিপাবলী" নামক একটি আলোচনা পত্রিকা সম্পাদনা ও প্রকাশ করেছিলেন। তিনি চলচ্চিত্র ও নাটক রচনা করা ছাড়াও থিয়েটারের বিভিন্ন কৌশল আবিষ্কার করেছিলেন। অতুল চন্দ্র হাজরিকা পুরস্কার দ্বারা সম্মানিত অচ্যুত লহকরকে মঞ্চ প্রভাকর নামেও জানা যায়।
১৯৩১ সনের জুলাই মাসের ৯জুন তারিখে অসমের পাঠশালার নিকটবর্তী বাগণা নামক স্থানে অচ্যুত লহকর জন্মগ্রহণ করেন। তাঁর পিতার নাম গৌরীকান্ত লহকর ও মাতার নাম কান্তিপ্রীয়া লহকর। তিনি পাঠশালা মজলীয়া বিদ্যালয় থেকে প্রাথমিক শিক্ষা গ্রহণ করেন ও ১৯৪৯ সনে বজালী হাইস্কুল( বর্তমান বজালী উচ্চতর মাধ্যমিক বিদ্যালয়) থেকে প্রবেশিকা পরীক্ষায় উত্তীর্ণ হন। সেই সময়ে তাঁর পিতৃবিয়োগ হয় ফলে ঘরের সকল দায়িত্ব তাঁকে বহন করিতে হয়।তিনি কলকাতার সেন্ট পল কলেজের বাণিজ্য শাখায় নামভর্তি করেন। কিন্তু তিনি অধ্যয়ন অসমাপ্ত করে পাঠশালায় ফিরে আসেন ও বজালী মহাবিদ্যালয় থেকে প্রাইভেট আই.এ পাশ করেন । তিনি পুনরায় কলকাতায় বি.এ অধ্যয়ন করার জন্য যান। কলকাতায় অধ্যয়নরত সময়ে তিনি অনুবাদের কাজ করে পারিশ্রমিক উপার্জন করেন। তিনি আব্রাহাম লিংকন ও গণতন্ত্র নামক গ্রন্থ অনুবাদ করেছিলেন। বি.এ অধ্যয়ন অসমাপ্ত করে তিনি পুনরায় গৃহে ফিরে আসেন ও তাঁর ভাতৃর দ্বারা প্রতিষ্ঠিত নটরাজ অপেরাকে নতুন রুপ দেওয়ার প্রয়াস করেন। এই প্রয়াসের ফলে ১৯৬৩ সনে ভ্রাম্যমাণ থিয়েটার নটরাজের জন্ম হয়।
নটরাজ থিয়েটার হচ্ছে অসমের প্রথম ভ্রাম্যমাণ থিয়েটার। বরপেটা জেলার পাঠশালা নগরে ১৯৬৩ সনে এই নাট্যদলটি গঢ়ে উঠেছিল। ১৯৫৯ সনে পাঠশালায় সদানন্দ লহকরে গঠন করা নটরাজ অপেরার যাত্রাদলকে নিয়ে অচ্যুত লহকর নটরাজ থিয়েটার গঠন করেন। ।
আদিল হুসেইন

আদিল হুসেইন (; ৫ অক্টোবর ১৯৬৩) একজন ভারতীয় মঞ্চ, দূরদর্শন ও চলচ্চিত্র অভিনেতা। তিনি প্রধানত হিন্দি চলচ্চিত্রে অভিনয় করেন। তিনি দ্য রিলাকটেন্ট ফান্ডামেন্টেলিস্ট (২০১২) ও লাইফ অব পাই (২০১২)-এর মত আন্তর্জাতিক পর্যায়ের চলচ্চিত্রে অভিনয় করেছেন।।
আসামের গোয়ালপাড়া জেলায় আদিল হুসেইন জন্মগ্রহণ করেন ও সেখানেই তার শৈশব অতিবাহিত হয়। তার পিতা পেশায় ছিলেন শিক্ষক। পিতা-মাতার ৭ সন্তানের মধ্যে আদিল ছিলেন কনিষ্ঠ।।
বাল্যকাল থেকেই বিদ্যালয়ে অনুষ্ঠিত নাটকে অভিনয় করতেন আদিল হুসেইন।। তিনি ১৮ বৎসর ঘড় ছেড়ে দর্শন শিক্ষার জন্য গুয়াহাটির বি.বড়ুয়া কলেজে নামভর্তী করেন। মহাবিদ্যালয়ে অধ্যয়নরত অবস্থায় তিনি ব্যাঙ্গাত্মক চলচ্চিত্রে অভিনয় করেন। তিনি কিছুকাল অসমের ভ্রাম্যমাণ থিয়েটারে অভিনয় করেছিলেন। তিনি প্রায় ৬ বছর অসমে তার অভিনয় জীবন অতিবাহিত করেন। ১৯৯০ সাল থেকে ১৯৯৩ সাল পর্যন্ত তিনি নয়া দিল্লিতে অবস্থিত রাষ্ট্রীয় নাট্য বিদ্যালয় থেকে অভিনয় শিক্ষা লাভ করেন। এরপর তিনি চার্লস ওয়ালেস ইন্ডিয়া ট্রাস্ট থেকে বৃত্তি নিয়ে লন্ডনের ড্রামা স্টুডিও থেকে অভিনয়ে উচ্চশিক্ষা লাভ করতে সক্ষম হন।
১৯৯৪ সালে আদিল হুসেইন অসমে ফিরে এসে ভ্রাম্যমাণ থিয়েটার হেঙুল থিয়েটারে যোগদান করেন ও ৩ বছর থিয়েটারে অভিনয় করে দিল্লী চলে যান। তিনি পণ্ডিচেরীর অরবিন্দ্র আশ্রমে সৌপান বসু ও দিলীপ শঙ্কর থেকে অভিনয় শিক্ষা লাভ করেন। অভিনেতা হিসেবে তিনি ১৯৯৯ সালে "ওথেলো: এ প্লে ইন ব্ল্যাক অ্যান্ড হোয়াইট" নাটকের জন্য এডিনবার্গ ফ্রিঞ্জ পুরস্কার লাভ করেন। এরপর তিনি রয়স্টেন এবেল পরিচালিত গুডবাই ডেসডিমোনা নাটকে অভিনয়ের জন্যও প্রশংসিত হন। হাম্পির সোসাইটি ফোর আর্টিস্ট অ্যান্ড পারফর্মারের ২০০৪ সাল থেকে ২০০৭ সাল পর্যন্ত প্রশিক্ষক হওয়া ছাড়াও হেগ শহরের রয়েল কনজারভেটরি অব পারফর্মিং আর্ট ও রাষ্ট্রীয় নাট্য বিদ্যালয়ের একজন অনিয়মিত প্রশিক্ষক রূপে কার্যনির্বাহ করেন।
আদিল হুসেইন বিবাহিত পুরুষ। তার একটি পুত্র সন্তান রয়েছে। তিনি বর্তমান দিল্লীর বাসিন্দা।
অ্যান্ডি মোলস

অ্যান্ড্রু জেমস মোলস (; জন্ম: ১২ ফেব্রুয়ারি, ১৯৬১) ওয়ারউইকশায়ারের সোলিহাল এলাকায় জন্মগ্রহণকারী সাবেক ইংরেজ ক্রিকেটার। প্রথম-শ্রেণীর ক্রিকেটে ওয়ারউইকশায়ার এবং গ্রিকুয়াল্যান্ড ওয়েস্ট দলের পক্ষে খেলেছেন অ্যান্ডি মোলস। খেলোয়াড়ী জীবন শেষে নিউজিল্যান্ড ক্রিকেট দল ও পরবর্তীতে আফগানিস্তান দলে কোচের দায়িত্ব পালন করেছেন।
ডানহাতি উদ্বোধনী ব্যাটসম্যান হিসেবে প্রথম-শ্রেণীর ক্রিকেট খেলেন। ১৯৮৬ থেকে ওয়ারউইকশায়ার দলের পক্ষে ক্রিকেট খেলেন। ৩৮.৫৯ গড়ে তিনি ১৩,৩১৬ রান সংগ্রহ করেন। ১৯৮০-এর দশকের শেষদিকে দক্ষিণ আফ্রিকার ঘরোয়া ক্রিকেটে গ্রিকুয়াল্যান্ড ওয়েস্টের পক্ষে তিন মৌসুম খেলেন ও ৬৪.১৬ গড়ে ১,৯৮৯ রান তোলেন। ১৯৯৭ সালে ওয়ারউইকশায়ার দলে খেলে অবসর নেন।
খেলোয়াড়ী জীবন থেকে অবসর নেয়ার পর গ্রিকুয়াল্যান্ড ওয়েস্ট দলে পাঁচ বছর কোচের দায়িত্ব পালন করেন। ২০০৩ সালে কেনিয়ার কোচের দায়িত্ব পেলেও কেনিয়ান ক্রিকেট বোর্ড ও কেনিয়ার ক্রিকেটারদের মধ্যে ক্রমবর্ধমান উত্তেজনাপূর্ণ সময়কাল অতিবাহিত করেন। এরই জের ধরে ২০০৪ সালের শেষদিকে কোচের দায়িত্ব পালন থেকে পদত্যাগ করতে বাধ্য হন তিনি।
জানুয়ারি, ২০০৫ সালে স্কটল্যান্ড দলের কোচের দায়িত্ব পান। কিন্তু জ্যেষ্ঠ খেলোয়াড়দের সাথে মতানৈক্য হওয়ায় একবছরেরও কম সময়ের মধ্যে দায়িত্ব ছেড়ে দেন।
২০০৬-০৭ মৌসুমে নিউজিল্যান্ডীয় ঘরোয়া ক্রিকেটে নর্দার্ন ডিস্ট্রিক্টসের কোচের দায়িত্বভার গ্রহণ করেন। প্রথম মৌসুমেই তিনি দলকে রাজ্য চ্যাম্পিয়নশীপের শিরোপা জয়ে সহায়তা করেন।
নভেম্বর, ২০০৮ সালে নিউজিল্যান্ড ক্রিকেট কর্তৃপক্ষ অ্যান্ডি মোলসকে নিউজিল্যান্ড দল পরিচালনার জন্য জন ব্রেসওয়েলের স্থলাভিষিক্ত করে। কিন্তু অক্টোবর, ২০০৯ সালে দলের জ্যেষ্ঠ খেলোয়াড়দের সাথে পুনরায় মতানৈক্য সৃষ্টি হওয়ায় এ পদ থেকে চলে আসেন। এরপর নর্দাম্পটনশায়ারের ওয়েলিংবোরা স্কুলের কোচের দায়িত্ব পান।
জুন, ২০১৪ সালে ২০১৫ সালের ক্রিকেট বিশ্বকাপে আফগানিস্তান ক্রিকেট দলকে সহায়তার জন্য ব্যাটিং কোচের দায়িত্ব প্রদান করা হয়। পরবর্তীতে ৩ সেপ্টেম্বর, ২০১৪ তারিখে প্রধান কোচ হিসেবে কবির খানের স্থলাভিষিক্ত হয়েছিলেন তিনি।
ঠেলা জাল

ঠেলা জাল হল এক ধরনের মাছ ধরার জাল যা নদীর মোহনায় ব্যবহৃত হয়, বিশেষ করে ওয়েলস এবং ইংল্যান্ডের সেভার্ন মোহনায় স্যামন ধরার জন্য।
জালের ধরনের মধ্যে ঠেলা জাল অন্যতম। ঠেলা জাল তিন কোনা। তাই এটাকে তিন কোনা বাঁশের ফ্রেমে আটকানো হয়। ভারতীয় উপমহাদেশে ঠেলা জাল দিয়ে সাধারণত ছোট ছোট মাছ ধরা হয়। ঠেলা জালের হাতল ধরে পানিতে নেমে সামনের দিকে নিলে এই জালে পুটি,খলিসা, চিংড়ি, বেলে ইত্যাদি মাছ ধরা পড়ে।
চিটাগং ইনডিপেন্ডেন্ট ইউনিভার্সিটি

চিটাগং ইন্ডিপেন্ডেন্ট ইউনিভার্সিটি (সিআইইউ) বাংলাদেশের একটি বেসরকারি বিশ্ববিদ্যালয়। চট্টগ্রাম মহানগরীর জামাল খান সড়কের পাশে এই বিশ্ববিদ্যালয় অবস্থিত।
অ্যালপার ডগার (এডি) সায়েন্টিফিক ইনডেক্স র‌্যাংকিং-২০২২ এ সিআইইউ-এর নয় জন শিক্ষক স্থান পেয়েছেন।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
বিশ্ববিদ্যালয়ে বর্তমানে ৩টি অনুষদের অধীনে ১০টি বিভাগ রয়েছে।
রমনা থানা

রমনা থানা বাংলাদেশের ঢাকা বিভাগের অধীন ঢাকা জেলার একটি প্রশাসনিক এলাকা বা থানা।
রমনা থানার অবস্থান হচ্ছে -এ।
১৯৯১ সালের আদমশুমারি অনুযায়ী রমনার মোট জনসংখ্যা ১লক্ষ ৯৫ হাজার একশ ৬৭জন। যার মধ্যে পুরুষ জনসংখ্য ৫৮.৩২% এবং নারী ৪১.৬৮%। এই থানার ১৮ বছরের উর্ধ জনসংখ্যার পরিমাণ ১লক্ষ ২৭ হাজার ৪৯জন। বাংলাদেশের গড় ৩২.৪% সাক্ষরতার বিপরীতে রমনা থানার ৭বছরের উর্ধ জনসংখ্যার গড় সাক্ষরতার হার ৬৯.৩%।
ইন্দ্রপ্রস্থ

ইন্দ্রপ্রস্থ (আক্ষরিক অর্থে: ইন্দ্রের শহর) ছিল মহাভারতের পাণ্ডবদের রাজ্যের রাজধানী। বর্তমান নতুন দিল্লী যে অঞ্চলে অবস্থিত, ইন্দ্রপ্রস্থের অবস্থান ছিল সেই একই অঞ্চলে। এই শহরটি খাণ্ডবপ্রস্থ নামেও পরিচিত, যা যমুনা তীরবর্তী একটি বনাঞ্চল।
মহাভারতের আদিপর্বে রাজ্যলাভ পর্বে আছে, ধৃতরাষ্ট্র যুধিষ্ঠিরের পাঁচ ভ্রাতুষ্পুত্রকে কুরু-রাজধানী হস্তিনাপুর থেকে কিছু দূরবর্তী যমুনাতীরবর্তী খাণ্ডবপ্রস্থে বসবাস করতে বলেন। তখন যুধিষ্ঠির তার ভাইদের সঙ্গে খাণ্ডবপ্রস্থে যান। সেখানে তিনি সৌধমালাশোভিত পরিখাপ্রাকারবেষ্টিত উপবন-সরোবর-ভূষিত স্বর্গধামতুল্য যে নগর স্থাপন করেন, কালক্রমে তাই সাহিত্য ও ইতিহাসে যুধিষ্ঠিরের রাজধানী ইন্দ্রপ্রস্থ নামে প্রসিদ্ধি লাভ করেছে।
পদ্মপুরাণে আছে, ইন্দ্র এ স্থানে স্বর্ণযূপ দিয়ে অনেক যাগযজ্ঞ করেছিলেন এবং সেসব যজ্ঞে ব্রাহ্মণদের বহু রত্নপ্রস্থ দান করেছিলেন। এজন্য এ স্থানের নাম ইন্দ্রপ্রস্থ। এখানে মৃত্যুবরণ করলে মানুষ পুনর্জন্মের হাত থেকে অব্যাহতি লাভ করে। এই শহরের আয়তন সাত যোজন। ইতিহাসের নানা উত্থান-পতনের মধ্যে যমুনা তীরবর্তী নিগমবোধ ঘাট এখনও প্রাচীন ইন্দ্রপ্রস্থের পবিত্র মহিমা বহন করছে।
হস্তিনাপুর

হস্তিনাপুর (, Sanskrit: ) ভারতের উত্তর প্রদেশ রাজ্যের মিরাট জেলায় অবস্থিত একটি শহর এবং নগর পঞ্চায়েত। হিন্দু মহাকাব্য মহাভারতে বর্ণিত কুরু রাজ্যের রাজধানী ছিল হস্তিনাপুর।
গঙ্গার একটি পুরনো উপত্যকার তীরে অবস্থিত হস্তিনাপুরকে হিন্দু এবং জৈন উভয়েরই জন্য পবিত্রতম স্থান হিসাবে বিবেচনা করা হয়। এটি তিন জৈন তীর্থঙ্করের জন্মস্থান বলে বিশ্বাস করা হয়। পান্ডেশ্বর মন্দির এবং কর্ণ মন্দির সহ অনেক প্রাচীন হিন্দু মন্দির এখানে রয়েছে। পাশাপাশি বিভিন্ন জৈন মন্দির যেমন- শ্রী দিগম্বর, জৈন মন্দির, জম্বুদ্বীপ, কৈলাশ পর্বত এবং শ্বেত্বাম্বর জৈন মন্দির এখানে রয়েছে।
১৯৮৬ সালে প্রতিষ্ঠিত। এটি ভারতের অন্যতম প্রধান বন্যজীবন প্রকল্প। অভয়ারণ্যটি মেরুত, গাজিয়াবাদ, গৌতম বুধ নগর, বিজনোর, হাপুর,জ্যোতিবা ফুলে নগর(উত্তর প্রদেশ) ইত্যাদি বিস্তৃত অঞ্চল জুড়ে বিস্তৃত রয়েছে। এটি একটি বিস্তৃত বন। যা প্রায় ২,০৭৩ বর্গকিলোমিটার (৮০০ বর্গ মাইল) আয়তনের অঞ্চল জুড়ে অবস্থিত।
হস্তিনাপুরে প্রতি বছর অক্ষয় তৃতীয়া, দাস লক্ষণ, কার্তিক মেলা, হোলির মেলা, এবং দুর্গা পূজা হয়। এই উৎসবগুলি বিভিন্ন বেসরকারী সংস্থা (এনজিও) এবং রাজ্য পর্যটন বিভাগ দ্বারা সংগঠিত হয়।
জেসি আইজেনবার্গ

জেসি অ্যাডাম আইজেনবার্গ (; জন্ম অক্টোবর ৫, ১৯৮৩) একজন আমেরিকান অভিনেতা এবং নাট্যকর। গেট রিয়াল (১৯৯৯–২০০০) নামক হাস্যকর ধারাবাহিক নাটকে আইজেনবার্গকে টেলিভিশনে প্রথম বারের মতো দেখা যায়। ২০০২ সালে রজার ডজার চলচ্চিত্রে মূল চরিত্রে অভিনয়ের পর বেশ কিছু চলচ্চিত্রে দেখা গিয়েছে, দ্য ইম্পেররস ক্লাব (২০০২), দ্য ভিলেজ (২০০৪), দ্য স্কুইড অ্যান্ড দ্য ওহেল (২০০৫), দ্য লিভিং ওয়েক (২০০৭) এবং দ্য এডুকেশন অফ চার্লিস ব্যাংকস (২০০৭)। ২০০৭ সালে দ্য লিভিং ওয়েক চলচ্চিত্রে মিলস জকুইন চরিত্রের জন্য আইজেনবার্গ ভেইল ফিল্ম ফেস্টিভ্যালে রাইসিং স্টার এওয়ার্ড জেতেন।
২০০৯ সালে আইজেনবার্গ অ্যাডভেঞ্চারল্যান্ড এবং ভৌতিক হাস্যকর জম্বিল্যান্ড চলচ্চিত্রে অভিনয় শুরু করেছিলেন যার জন্য আইজেনবার্গ সমালোচকদের প্রশংসা অর্জন করেন। আইজেনবার্গ ২০১০ সালে দ্য সোশ্যাল নেটওয়ার্ক চলচ্চিত্রে ফেসবুক প্রতিষ্ঠাতা মার্ক জাকারবার্গ চরিত্রে অভিনয় করার জন্য গোল্ডেন গ্লোব পুরস্কার এবং একাডেমি পুরস্কারের জন্য মনোনীত হন। ২০১০ সালে হলি রোলারস চলচ্চিত্রের জন্য স্যানড্যান্স ফিল্ম ফেস্টিভ্যাল গ্র্যান্ড জুরি পুরস্কারের জন্য মনোনীত হন।
জিইসি মোড়

জিইসি মোড়, চট্টগ্রামের খুলশী থানার অর্ন্তগত প্রধান বাণিজ্যিক এলাকা যা শহরের প্রায় মধ্যে অবস্থিত। এর উত্তরে নগরীরর ২নং গেইট, দক্ষিণে ওয়াসা মোড়, পশ্চিমে খুলশী, এবং পূর্বে মেহেদীবাগ এলাকা পর্যন্ত বিস্তৃত। শহরের বহু ব্যবসা প্রতিষ্ঠানের প্রধান এবং বাণিজ্যিক কার্যালয় এখানে অবস্থিত। জেনারেল ইলেকট্রিক কোম্পানি থেকে জিইসি মোড় নামকরণ হয়েছে।
এখানে অধ্যাপক মোহাম্মদ খালেদ চত্বর নামে একটি চত্বর রয়েছে। নগরীর মুরাদপুর ফ্লাইওভার জিইসি মোড় হয়ে মুরাদপুরের দিকে শেষ হয়েছে।
হাসান মাসুদ

হাসান মাসুদ একজন বাংলাদেশি অভিনেতা, পরিচালক এবং গায়ক। এছাড়াও তিনি একজন সাবেক সাংবাদিক ও সামরিক কর্মকর্তা।
হাসান মাসুদ বরিশালে জন্মগ্রহণ করলেও বেড়ে উঠেছেন ঢাকায়। তিনি বিএএফ শাহীন কলেজ ঢাকা থেকে এস এস সি এবং সরকারি তিতুমীর কলেজ থেকে এইচ এস সি পাশ করেন। পরে তিনি বাংলাদেশ সামরিক একাডেমিতে (বিএমএ) ক্যাডেট হিসাবে যোগদান করেন। হাসান ছোটবেলা থেকে গান গেয়ে আসছেন এবং তিনি ছায়ানট থেকে নজরুল সঙ্গীত-এর উপর ৫ বছরের একটি কোর্স সম্পন্ন করেন।
হাসান ১৯৮৫ সালে বাংলাদেশ সেনাবাহিনীতে ক্যাডেট হিসেবে যোগ দেন এবং ১৯৯২ সালে মাত্র ৭ বছরের মাথায় ক্যাপ্টেন পদেই অবসর গ্রহণ করেন। তিনি নিউ নেশন এবং পরবর্তীতে ১৯৯৫ সালে ডেইলি স্টারে ক্রীড়া প্রতিবেদক হিসেবে কাজ করেন। তিনি ফেব্রুয়ারি ২০০৪ থেকে ২০০৮ পর্যন্ত ব্রিটিশ ব্রডকাস্টিং কর্পোরেশনের বাংলা শাখার অধিবেশনের একজন সংবাদদাতা ছিলেন।
মোস্তফা সরয়ার ফারুকীর পরিচালিত ২০০৩ সালের "ব্যাচেলর" চলচ্চিত্রের মাধ্যমে চলচ্চিত্র জগতে তার পথচলা শুরু হয়। পরবর্তীতে তিনি "মেড ইন বাংলাদেশ" চলচ্চিত্র এবং অনেক নাটকে অভিনয় করেন। তার অভিনীত টেলিভিশন নাটকগুলির মধ্যে রয়েছে "হাউস ফুল," "ট্যাক্সি ড্রাইভার," "এফডিসি", "বউ", "খুনসুটি", "গ্রাজুয়েট", "রঙের দুনিয়া", "আমাদের সংসার", "গণি সাহেবের শেষ কিছুদিন" এবং "বাতাশের ঘর" ইত্যাদি।
হাসান ব্যাচেলর চলচ্চিত্রের "আজকে না হয় ভালোবাসো" গানে কণ্ঠ দিয়েছেন। তার প্রথম সঙ্গীত অ্যালবাম "হৃদয়ঘটিত" ২০০৬ সালে ভালোবাসা দিবসে প্রকাশ পায়।
আবিদা সুলতানা

আবিদা সুলতানা বাংলাদেশের অন্যতম কণ্ঠশিল্পী । তিনি আধুনিক গান এবং চলচ্চিত্র প্লেব্যাক এর জন্য বিখ্যাত।
বাংলাদেশের পঞ্চগড় জেলার একটি সাংষ্কৃতিকমনা পরিবারে আবিদার জন্ম। সাংষ্কৃতিকমনা পরিবার হওয়ায় শৈশব থেকেই আবিদা গান, নাটক, নাচসহ বিভিন্ন সাংস্কৃতিক কর্মকাণ্ডের সাথে জড়িত ছিল। ছোটবেলায় গানের চেয়েও নাচের প্রতি আবিদার বেশি ঝোঁক ছিল। আবিদা সুলতানা বাবু রাম গোপাল মহন্ত, ওস্তাদ ফুল মোহাম্মদ, আক্তার সাদমানি, বারীন মজুমদার, ওস্তাদ নারু এবং ওস্তাদ সগীরউদ্দীন খান থেকে গানের তালিম নিয়েছেন। আবিদার সঙ্গীত জীবনে এই প্রখ্যাত ওস্তাদদের প্রভাব বিশেষভাবে লক্ষ করা যায়।
রবীন্দ্র সঙ্গীত এবং নজরুল সঙ্গীত এই দুইটির উপর আবিদা তালিম নিলেও আধুনিক গানেই তিনি বেশি মনোযোগী। পূর্ব পাকিস্তানের একটি সঙ্গীত প্রতিযোগিতায় (পরবর্তীতে তা ফুলকড়িঁ নামে বেশি পরিচিতি লাভ করে) বিজয়ী হন। ১৯৬৮ সালে বাংলাদেশ টেলিভিশন এবং বাংলাদেশ বেতার এর সঙ্গীত শিল্পী হিসেবে তালিকাভুক্ত হন। তখন থেকেই তিনি এই দুই মাধ্যমে নিয়মিত গান পরিবেশন করে আসছেন। ১৯৭৪ সালে তিনি চলচ্চিত্রে সর্বপ্রথম প্লেব্যাক করেন। এই পর্যন্ত আবিদা ৪৫০ টির বেশি চলচ্চিত্রের গানে কণ্ঠ দিয়েছেন।
আবিদা ১৯৭৪ সালে বাংলাদেশের আরেক সঙ্গীত কিংবদন্তি শিল্পী রফিকুল আলমের প্রেমে পড়েন। ১৯৭৫ সালে তারা বিবাহ বন্ধনে আবদ্ধ হন। তাদের একটি পুত্র সন্তান রয়েছে। এছাড়াও তিনি সঙ্গীত পরিচালক শওকত আলী ইমন এর বড় বোন।
শিশির ভট্টাচার্য্য

শিশির ভট্টাচার্য্য (জন্ম: ৯ মার্চ ১৯৬০) বাংলাদেশী চিত্রশিল্পী, শিক্ষাবিদ ও কার্টুনিস্ট। ১৯৮০ সাল থেকেই তার শিল্পকর্মে রাজনৈতিক প্রতিষ্ঠানগুলোর সমালোচনা বিদ্রুপাত্মক শৈলীতে প্রকাশ পেয়ে আসছে। বাংলাদেশের দৈনিক পত্রিকাগুলোতে তার রাজনৈতিক কার্টুনগুলো নিয়মিত প্রকাশিত হয়। তিনি দেশের রাজনৈতিক বিষয়কে কার্টুনের বলিষ্ঠ অথচ সহজ রেখা আর বিদ্রুপের ভঙ্গিতে সাবলীলভাবে জনগণের কাছে উপস্থাপন করার প্রয়াশ চালিয়েছেন।
শিশির ১৯৮৩ সালে ঢাকা চারুকলা ইনস্টিটিউট থেকে চারুকলার ওপর স্নাতক ডিগ্রী অর্জন করেন। ১৯৮৭ সালে ভারতের এম এস ইউনিভার্সিটি অব বরোদা থেকে চারুকলায় স্নাতকোত্তর ডিগ্রী অর্জন করেন।
শিশির মূলত একজন কার্টুনিস্ট হিসেবেই বেশি পরিচিত। আশির দশকে ছাত্রাবস্থায় তিনি কার্টুন করতে শুরু করেন। পরবর্তী সময়ে সামরিক সরকারের সময়কালে প্রতিবাদী কার্টুন করেন। নব্বইয়ের দশকে সংবাদপত্রে কার্টুনিস্ট হিসেবে তার প্রকাশ হয়। তার অঙ্কিত রাজনৈতিক কার্টুনগুলো প্রথম আলোসহ বাংলাদেশের জনপ্রিয় সব সংবাদ মাধ্যমে প্রকাশিত হয়। তিনি ঢাকা বিশ্ববিদ্যালয়ের চারুকলা অনুষদে সহযোগী অধ্যাপক হিসেবে কর্মরত আছেন।
শিশিরের চিত্রকর্ম নিয়ে সর্বপ্রথম একক প্রদর্শনী হয় ১৯৯৪ সালে চট্টগামে। এরপর তার দ্বিতীয় একক প্রদর্শনী হয় ঢাকায় ২০০০ সালে। তিনি ইংল্যান্ডের ম্যানচেস্টারে ‍আর্ট সাউথ এশিয়ার আওতায় কর্মসূচীর একটি গ্রুপ প্রদর্শনীতে অংশ নেন। তিনি পাকিস্তানের একটি গ্রুপ প্রদর্শনীতে অংশগ্রহণ করেন। ২০০৭ সালে জাপানে শিশিরের একটি এক মাসের দীর্ঘ প্রদর্শনী অনুষ্ঠিত হয়।
অহীরা গান

অহিরা গান বা কপিলা গীত বা ডহরউআ গীত ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলার কুড়মি জনজাতির বাঁদনা নামক কৃষিভিত্তিক উৎসবের লোকসঙ্গীত।
বাঁদনা পরবে অহীরা গান গরুদের জাগরণের উদ্দেশ্যে পুরুষকন্ঠে সমবেত কন্ঠে মাদল, ধামসা, ধোল, ঝুমকা ইত্যাদি বাদ্যযন্ত্র সহকারে গাওয়া হয়ে থাকে। রাখাল বা পশুপালক শ্রেণীর এই সকল গায়কদের কুড়মালি ভাষায় ধাঁগড় বলা হয়ে থাকে। কৃষি সহায়ক হিসেবে গোরুদের স্তুতি, গৃহস্থের সমৃদ্ধি কামনা এবং গৃহকর্তার নিকট অর্থ প্রত্যাশাই এই গানের বিষয়বস্তু। ধাঁগড়রা একটি স্তাবক গাওয়ার পর বাদ্যযন্ত্রগুলি বাজানো হয়ে থাকে, আবার বাজনা বন্ধ হলে আবার গাওয়া হয়, এই রীতিতে অহীরা গীত গাওয়া হয়ে থাকে। বিদায়বেলায় তাদের খাদ্য ও অর্থ প্রদান করা হয়ে থাকে। গরু জাগরণের গানগুলি ছাড়াও কথোপকথনমূলক বা প্রশ্নোত্তরমূলক অহীরা গীতের প্রচলনও আছে। এই ধরনের গানে গরুর জীবন প্রণালী ও বৈশিষ্টি প্রশ্নোত্তরের মতন করে ব্যাখ্যা করে করে গাওয়া হয়ে থাকে।
অসুখ (চলচ্চিত্র)

অসুখ, ঋতুপর্ণ ঘোষ পরিচালিত ১৯৯৯ সালে মুক্তিপ্রাপ্ত ভারতীয় বাংলা চলচ্চিত্র।
এই চলচ্চিত্রটি তারকা মেয়ে, রোহিণী (দেবশ্রী রায়) এবং তার পিতা সুধাময় (সৌমিত্র চট্টোপাধ্যায়)-এর বিভেদ নিয়ে তৈরি, যিনি অনিচ্ছাকৃতভাবে তার মেয়ের উপার্জনের উপর নির্ভরশীল। রোহিণীর মা (গৌরী ঘোষ), যাকে হঠাৎ করে হাসপাতালে ভর্তি হতে হয়। কেউ জানে না তিনি কোন কারণে অসুস্থ। এই অসুস্থতা রোহিণীর জীবনে বিভিন্ন ঘটনা ঘটায় এবং বাবার সাথে দূরত্ব সৃষ্টি করে।
চলচ্চিত্রটি মিম্বাই আন্তর্জাতিক চলচ্চিত্র পুরস্কার অনুষ্ঠানে আন্তর্জাতিক চলচ্চিত্র সমালোচক ফেডারেশনের (বিশেষ উল্লেখ) পুরস্কার লাভ করে।
অ্যাডিলেড

অ্যাডিলেড () অস্ট্রেলিয়ার দক্ষিণ অস্ট্রেলিয়ার রাজধানী শহর। জনসংখ্যার বিচারে এটি সমগ্র অস্ট্রেলিয়ার মধ্যে ৫ম বৃহত্তম শহর (সিডনি, মেলবোর্ন, ব্রিসবেন ও পার্থের পর)। ২০১৭ সালের জুন মাসের হিসাব অনুযায়ী অ্যাডিলেড শহরে ১৩ লক্ষেরও বেশি লোক বাস করে। অ্যাডিলেড শহরে সাউথ অস্ট্রেলিয়া অঙ্গরাজ্যের মোট জনসংখ্যার ৭৫ শতাংশ বাস করে; ফলে অস্ট্রেলিয়ার সমস্ত অঙ্গরাজ্যের মধ্যে এই রাজ্যের জনসংখ্যাই সর্বাধিক কেন্দ্রীভূত।
অ্যাডিলেড শহরটি ফ্লোরিও উপদ্বীপের উত্তরে, অ্যাডিলেড সমভূমির উপরে অবস্থিত। এর একপাশে ভারত মহাসাগরের সেন্ট ভিনসেন্ট উপসাগর, অপর পাশে নিম্ন উচ্চতার লফটি পর্বতমালা শহরটিকে ঘিরে রেখেছে। শহরটি সমুদ্র উপকূল থেকে পাহাড়ের পাদদেশ পর্যন্ত প্রায় ২০ কিলোমিটার এবং উত্তর প্রান্তের গলার (Gawler) এলাকা থেকে দক্ষিণে সেলিকস সৈকত পর্যন্ত এটি প্রায় ৯৪ থেকে ১০৪ কিলোমিটার দূরত্ব ধরে প্রসারিত হয়েছে। নগরের মধ্য দিয়ে টরেন্স নদী প্রবাহিত হয়েছে।
অ্যাডিলেড শহরটিকে যুক্তরাজ্যের রাজা ৪র্থ উইলিয়ামের রাণী অ্যাডিলেডের (জাক্‌স-মাইনিঙেনে থেকে আগত) নামে নামকরণ করা হয়। শহরটিকে ১৮৩৬ সালে অস্ট্রেলিয়ার একটি ব্রিটিশ প্রদেশের রাজধানী হিসেবে পরিকল্পিতভাবে গড়ে তোলা হয়। অ্যাডিলেডের প্রতিষ্ঠাতাদের একজন কর্নেল উইলিয়াম লাইট শহরটির নকশা করেন এবং টরেন্স নদীর কাছে শহরটির অবস্থান নির্বাচন করেন, যেখানে আদিবাসী কাউরনা জাতির লোকেরা বাস করত। লাইট শহরটিকে বর্গজালিকার মত করে সাজান, যাতে অনেক বৃক্ষশোভিত রাজপথ বা বুলেভার্ড এবং বড় বড় নাগরিক চত্বর ছিল এবং গোটা শহরটিকে অ্যাডিলেড পার্কল্যাণ্ড উদ্যানটি ঘিরে রেখেছিল। ইতিহাসের প্রথম পর্যায়ে অ্যাডিলেড ছিল একটি সমৃদ্ধ ও ধনবান শহর। ২য় বিশ্বযুদ্ধের আগ পর্যন্ত এটি অস্ট্রেলিয়ার ৩য় বৃহত্তম শহর ছিল। অপরাধীদের উপনিবেশ নয়, এরকম গুটিকয়েক অস্ট্রেলীয় শহরের মধ্যে অ্যাডিলেড একটি। অ্যাডিলেড শহরটি অন্যান্য শহরের তুলনায় ধর্মীয় স্বাধীনতা, রাজনৈতিক উদারপন্থার প্রতি প্রতিশ্রুতিবদ্ধতা এবং নাগরিক স্বাধীনতার ব্যাপারগুলিতে এগিয়ে ছিল। ১৯শ শতকের মধ্যভাগ থেকে এটি "গির্জার শহর" ("City of Churches") হিসেবে পরিচিত; এই তকমাটি অ্যাডিলেডের মানুষের ধর্মপরায়ণতা নয়, বরং তাদের ধর্মীয় বৈচিত্র্যকে নির্দেশ করে। অ্যাডিলেডের অধিবাসীদেরকে স্থানীয় ইংরেজি ভাষাতে "অ্যাডিলেডিয়ান" ("Adelaidean") নামে ডাকা হয়।
অ্যাডিলেড সাউথ অস্ট্রেলিয়া অঙ্গরাজ্যের প্রশাসনিক ও আর্থ-বাণিজ্যিক কেন্দ্র। এই ভবনগুলি শহরের কেন্দ্রে নর্থ টেরেস রাজপথ ও কিং উইলিয়াম সড়কের উপরে এবং মহানগর এলাকার বিভিন্ন অংশে অবস্থিত। বর্তমানে অ্যাডিলেড এর বহুসংখ্যক উৎসব, ক্রীড়া প্রতিযোগিতা, উঁচুমানের খাবার ও ওয়াইন, দীর্ঘ সমুদ্রসৈকত, এবং এর বৃহৎ প্রতিরক্ষা ও শিল্পোৎপাদন খাতের জন্য পরিচিত। শহরটির জীবনযাত্রার মান অত্যন্ত উচ্চ। এটি প্রায়ই বিশ্বের সেরা ১০টি বাসযোগ্য শহরের তালিকাতে স্থান পায়, যে তালিকাটি "দ্য ইকোনমিস্ট" সাময়িকী প্রতি বছর ১৪০টি শহরের উপর প্রকাশ করে থাকে। ২০১১, ২০১২ ও ২০১৩ সালে প্রপার্টি কাউন্সিল অফ অস্ট্রেলিয়া অ্যাডিলেডকে অস্ট্রেলিয়ার সবচেয়ে বাসযোগ্য শহরের মর্যাদা দান করে।
অ্যাডিলেডে ইলেকট্রনিক, মোটরগাড়ীর সরঞ্জাম, শিল্প যন্ত্রপাতি, রাসায়নিক পদার্থ, বস্ত্র ও প্লাস্টিকের পণ্য উৎপাদনকারী প্রতিষ্ঠান রয়েছে। অ্যাডিলেড বন্দরে জাহাজ নির্মাণের সুবিধাদি বিদ্যমান। অ্যাডিলেডের উত্তর-পূর্বাংশে ৫০ কিলোমিটার (৩০ মাইল) দূরে অবস্থিত বারোসা উপত্যকায় মদ উৎপাদন করা হয়। উল্লেখযোগ্য স্থান হিসেবে - বোটানিকাল গার্ডেন্স, গভর্নমেন্ট হাউজ, ন্যাচারেল হিস্ট্রি মিউজিয়াম (প্রাকৃতিক ইতিহাস জাদুঘর)। ১৮৭৪ সালে অ্যাডিলেড বিশ্ববিদ্যালয় ও ১৯৯১ সালে দক্ষিণ অস্ট্রেলিয়া বিশ্ববিদ্যালয় প্রতিষ্ঠিত হয়।
ফেন্ডার স্ট্রাটোকাস্টার

ফেন্ডার স্ট্রাটোকাস্টার () ইলেক্ট্রিক গিটারের একটি মডেল। ১৯৫৪ সালে লিও ফেন্ডার, বিল কারসন, জর্জ ফুলারটন, এবং ফ্রেডি তাভারেজ এটির ডিজাইন করেছিলেন। দি ফেন্ডার মিউজিকাল ইন্সট্রুমেন্ট কর্পোরেশন ১৯৫৪ থেকে বর্তমান পর্যন্ত স্ট্রাটোকাস্টার সিরিজের প্রস্তুতকারক হিসেবে পরিচিত। এটি ডাবল-কাটাওয়ে গিটার। ভারসাম্যের জন্য এর উপরের দিক "হর্ন" আকৃতির। গিবসন লেস পল ও এটি সবচেয়ে বেশি কপিকৃত গিটার সেইপ. "স্ট্রাটোকাস্টার" and "স্ট্র্যাট" এই দুটি ফেন্ডারের ট্রেডমার্ক টার্ম.
স্ট্রাটোকাস্টার অনেক ধরনের গানে ব্যবহার করা হয়েছে। তার মধ্যে কান্ট্রি(ফেন্ডার এই ধরনের গানের জন্য প্লেন করা হয়েছিল), রক, পপ, সোল, রিদম এবং ব্লুজ, ব্লুজ, জ্যাজ , এবং হেভি মেটাল।
স্ট্রাটোকাস্টার এর মসৃণ(ইংরেজিঃ sleek) গঠন (ফেন্ডার দ্বারা অফিসিয়ালি উল্লেখিত "কম্ফোর্ট কনটোর বডি")টেলেকাস্টার এর অমসৃণ(ইংরেজিঃflat,slab) গঠন থেকে পৃথক করা যায়। স্ট্র্যাটস এর ডাবল কাটাওয়ে ডিজাইনের কারণে গিটার বাদক খুব সহজে নেক এর পজিশনে বাজাতে পারে। 
সাধারণত স্ট্রাটোকাস্টার বাজারে এসেছিল ২-কালার সানবার্স্ট ফিনিস অন এ সলিড, ডিপলি কন্টোরড এশ বডি, ২১-ফ্রেট ১-পিস মেপল নেক সাথে ব্ল্যাক ডট ইনলেইস এবং ক্লুসন টিউনিং হেডস. ১৯৫৬ সাল থেকে ফেন্ডার অলডার বডি দিয়ে সলিড স্ট্রাটোকাস্টার বের করা শুরু করে.
স্ট্রাটোকাস্টার ফিচারস থ্রি সিংগল কয়েল পিকআপস, যার আউটপুট ঠিক করা হয় ৩-ওয়ে সুইচ দ্বারা.
স্কুইয়ার স্ট্রাটোকাস্টার উৎপাদন এবং বিক্রি করে স্কুইয়ার-এ, মার্ক অফ ফেন্ডার.
একটি স্ট্যান্ডার্ড স্কুইয়ার স্ট্রাটোকাস্টার ইন্দোনেশিয়া অথবা চীন এ বৃহৎ আকারে উৎপাদন করা হয়। এসব তৈরির জন্য,স্কুইয়ার ঐসব দেশে সহজলভ্য কাঠ, যেমন এগাথিস এবং বেজউড ব্যবহার করে থাকে। 
১৯৮২ সালে ফেন্ডার এর অনুমতিক্রমে স্কুইয়ার স্ট্রিং থেকে গিটার উৎপাদন শুরু করে।
গ্যাসপারে গোরেসিও

গ্যাসপারে গোরেসিও (১৮০৮-১৮৯১) একজন ইতালীয় প্রাচ্যবিদ ও তিব্বতবিদ ছিলেন। তিনি মূল সংস্কৃত রামায়ণ সুষ্ঠু সম্পাদনা ও প্রকাশ করে বিশেষ খ্যাতি লাভ করেছেন। দীর্ঘ ২৪ বছরেরও (১৮৪৩-১৮৬৭) বেশি সময় ধরে অক্লান্ত পরিশ্রম ক'রে পারি থেকে তিনি ১২টি খণ্ডে সম্পাদনা কার্য শেষ করেন। উল্লেখ্য গোরেসিওর মাতৃভাষা ইতালিয় হওয়ায় গ্রন্থটির ভূমিকা ও টীকা-টিপ্পনীর ভাষাও ছিল ইতালিয়। গ্রন্থটি মূলতঃ তিনটি পর্যায়ে বিন্যস্ত ছিল, প্রথম কয়েকটি খণ্ডে ছিল মূল সংস্কৃত রামায়ণ, পরের পর্যায়ে ছিল ইতালিয় ভাষায় এর অনুবাদ ও বিভিন্ন ব্যাখ্যা বিশ্লেষণ আর অন্তিম পর্যায়ে ছিল লেখকের নিজস্ব দৃষ্টিভঙ্গিতে মূল রামায়ণের সাহিত্য সমালোচনা । এটি ছিল ইউরোপে ভারতীয় মহাকাব্য রামায়ণের প্রথম সম্পাদনা। গোরেসিও বহু বিদ্বদসভার সভ্য ছিলেন । তিনি ফ্রান্সের রাজকীয় ইন্সটিউটের কোরেস্পন্ডিং মেম্বার নির্বাচিত হয়েছিলেন। গোরেসিওর জীবিতকালে রামায়ণের আর একটি সংস্করণ হয়েছিল । এই দ্বিতীয় সংস্করণের শেষ খণ্ড উত্তরকাণ্ড ১৮৬৭ সালে পারি থেকে ছাপা হয়েছিল ।
১৮০৭ খ্রিষ্টাব্দের ১৮ই জানুয়ারি উত্তর ইতালির বাগনাস্কোতে গোরেসিওর জন্ম। তার বাবা ছিলেন জিওভানি বাপ্তিস্তা গোরেসিও, মা ক্লোতিলদে দেয়ালবের্তি। মন্দভি'র ডায়াসেসন সেমিনারিতে পাঠ সমাপ্ত করে তিনি তুরিন বিশ্ববিদ্যালয়ের অধ্যাপক আমেদিও পাইরনের তত্ত্বাবধানে ভাষাতত্ত্ব বিষয়ে গভীর জ্ঞান লাভ করেন। অতঃপর তিনি জেনোয়া নিবাসী শিক্ষাবিদ মারক্যুইস আন্তনিও -এর বদান্যতায় অষ্ট্রিয়ার ভিয়েনাতে ধ্রুপদী ভাষাতত্ত্বর উপর গবেষণা করেন। ১৮৩২ খ্রিষ্টাব্দে তিনি তুরিন ফিরে এসে সামরিক শিক্ষালয়ের ইতিহাস বিষয়ের লেকচারার নিযুক্ত হন। ১৮৩৭ খ্রিষ্টাব্দে তিনি আরও দুই সহযোগীর সাথে বিজ্ঞান ও সাহিত্য বিষয়ক পত্রিকা "সাব আলপাইন" 'এর প্রতিষ্ঠা করেন । এই বছরেই তিনি পারি গমন করেন এবং সেখানে তিনি অধ্যাপক ইউজিন ব্যুর্নুফ'এর তত্ত্বাবধানে সংস্কৃত ভাষাচর্চায় গভীরভাবে মনোনিবেশ করেন । এই সময় তিনি সংস্কৃত রামায়ণের সঙ্গে পরিচিত হন এবং অধ্যাপক ইউজিন ব্যুর্নুফ'এর অনুপ্রেরণায় ইতালিয় ভাষায় সংস্কৃত রামায়ণ অনুবাদের প্রকৃত কাজটি শুরু করেন। এখানে তিনি ফরাসি ভাষা-সংস্কৃতির সঙ্গে একাত্ম হয়ে এখানকার মানুষদের নিকট আত্মীয় হয়ে ওঠেন। বিখ্যাত চিনাবিদ স্তানিসলাস জুলিয়েন'এর সংস্পর্শে এসে তিনি চিনাভাষাতেও ব্যুৎপত্তি অর্জন করেছিলেন।
বিখ্যাত ফরাসি সংস্কৃত ভাষাবিদ ইউজিন ব্যুর্নুফের অনুপ্রেরণায় গোরেসিও সংস্কৃত রামায়ণের ইতালীয় অনুবাদের মত দুরূহ ও দুঃসাধ্য কাজে ঝাঁপিয়ে পড়েন। আর এই মহান কাজে ইতালির রাজা আলবেয়ার সর্বোতভাবে গোরেসিও-কে আর্থিক সাহায্য জুগিয়ে তাকে পৃষ্ঠপোষকতা করেন ও উৎসাহ জোগান।
১৮৫৯ খ্রিষ্টাব্দে গোরেসিও তুরিন জাতীয় বিশ্ববিদ্যালয় গ্রন্থাগারের ডিরেক্টর নিযুক্ত হন; সেই সঙ্গে তুরিনের বিজ্ঞান আকাদেমিরও স্থায়ী সম্পাদকের কাজে যোগ দেন। তাকে লন্ডনের রয়্যাল এশিয়াটিক সোসাইটির ফেলোশিপ প্রদান করা হয়। বহু সম্মানে সম্মানিত এই জ্ঞানতপস্বী ১৮৯১ খ্রিষ্টাব্দের ২০ মে ইতালির তুরিন শহরে শেষনিঃশ্বাস ত্যাগ করেন।
আগরপাড়া মহাজাতি বিদ্যাপীঠ

আগরপাড়া মহাজাতি বিদ্যাপীঠ ভারতের পশ্চিমবঙ্গ রাজ্যের কলকাতার উপকন্ঠে অবস্থিত একটি উচ্চ মাধ্যমিক বিদ্যালয়। ১৯৫০ সালের ১২ই জানুয়ারি বিদ্যালয়টি প্রতিষ্ঠিত হয়। এই বিদ্যালয়টি অধুনা সরকারি সাহায্যপ্রাপ্ত ও সরকার অনুমোদিত।
উচ্চ মাধ্যমিক বিভাগে বিজ্ঞান, বাণিজ্য ও কলা তিনটি শাখায় প্রায় সকল প্রচলিত বিষয় পড়ানো হয়। সঙ্গীত, শারীর শিক্ষা, কম্পিউটার সায়েন্স ও কম্পিউটার এপ্লিকেশন এবং পরিসংখ্যাতত্বের মত আধুনিক বিষয়গুলি এই বিদ্যালয়ের উচ্চ মাধ্যমিক বিভাগের বিশেষ আকর্ষণ। পঞ্চম থেকে দ্বাদশ শ্রেণি পর্যন্ত মোট শিক্ষার্থী সংখ্যা ১১০০ এর অধিক। দশম শ্রেণি পর্যন্ত শুধু বালকদের জন্য এবং উচ্চ মাধ্যমিক বিভাগে বালক-বালিকা উভয়ের জন্য পাঠ দানের ব্যবস্থা আছে।
রবিন সিং

রবীন্দ্র রামনারায়ণ রবিন সিং (; জন্ম: ১৪ সেপ্টেম্বর, ১৯৬৩) ত্রিনিদাদ ও টোবাগোয় জন্মগ্রহণকারী ভারতের সাবেক ক্রিকেটার। ভারত ক্রিকেট দলে অল-রাউন্ডারের ভূমিকায় অবতীর্ণ হয়েছিলেন। সীমিত ওভারের ক্রিকেটে তিনি গুরুত্বপূর্ণ ভূমিকা পালন করেছেন। রবিন সিং উইকেটে অবস্থান করে যথাসম্ভব দ্রুত রান সংগ্রহসহ চমকপ্রদ ফিল্ডিং দক্ষতার কারণে পরিচিতি পেয়েছেন। মাঝারি-নিম্ন সারিতে ব্যাটিং ও মিডিয়াম পেস বোলিংয়ে পারদর্শী ছিলেন তিনি। বর্তমানে তিনি ইন্ডিয়ান প্রিমিয়ার লিগে মুম্বই ইন্ডিয়ান্স দলে কোচের দায়িত্ব পালন করছেন।
ত্রিনিদাদের প্রিন্সেস টাউনে ইন্দো-ত্রিনিদাদিয়ান ও টোবাগোনিয়ান পরিবারে রবিন সিংয়ের জন্ম। তাদের পূর্ব-পুরষ অজমের থেকে এসেছেন। ১৯ বছর বয়সে ১৯৮৪ সালে তিনি ভারতে স্থানান্তরিত হন ও মাদ্রাজ বিশ্ববিদ্যালয়ে ভর্তি হন। এ সময়ে ক্লাব ও কলেজ পর্যায়ে ক্রিকেট জীবন শুরু করেন। বর্তমানে তিনি চেন্নাইয়ের আদায়ারে বসবাস করলেও তার পিতা-মাতা এখনও ত্রিনিদাদে অবস্থান করছেন।
১৯৮১-৮২ মৌসুমে তামিলনাড়ু দলের পক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন।১৯৮৮ সালে দলকে রঞ্জী ট্রফি জয়ে প্রভূতঃ সহায়তা করেন। ক্লাব ক্রিকেটে তিনি অল-রাউন্ডারের সহজাত ভূমিকায় অবতীর্ণ হন।মৌসুমগুলোয় ধারাবাহিকভাবে সফলতা লাভের প্রেক্ষিত ত্রিনিদাদ ও টোবাগোর পাসপোর্ট ত্যাগ করে ভারতীয় নাগরিকত্ব লাভ করেন। এরফলে ভারতের জাতীয় দলে খেলার সুযোগ নিশ্চিত হয়। দুই দশকেরও অধিক সময়কালের মধ্যে ছয় সহস্রাধিক রান সংগ্রহ করেন। মিডিয়াম ফাস্ট বোলিং করে ১৭২ উইকেট দখল করেন।
১১ মার্চ, ১৯৮৯ তারিখে ওয়েস্ট ইন্ডিজের বিপক্ষে ভারতের একদিনের আন্তর্জাতিক দলে অভিষেক ঘটে তার। কিন্তু সিরিজের পর দল থেকে বাদ পড়েন। ভারত দলে নিয়মিতভাবে খেলার জন্য তাকে আরও সাত বছর অপেক্ষা করতে হয়। ঘরোয়া ক্রিকেটে ধারাবাহিক ক্রীড়া প্রদর্শনের প্রেক্ষিতে তাকে ১৯৯৬ সালে অনুষ্ঠিত টাইটান কাপ প্রতিযোগিতায় খেলার জন্য ভারত দলে অন্তর্ভুক্ত করা হয়। ২০০১ সাল পর্যন্ত তিনি একদিনের দলের নিয়মিত সদস্য ছিলেন। অজয় জাদেজা’র সাথে প্রায়শঃই ব্যাটিংয়ের জুটি গড়তেন। ১৯৯৯ সালের ক্রিকেট বিশ্বকাপে দলের অন্যতম সদস্য মনোনীত হন।
খেলোয়াড়ী জীবন থেকে অবসর নেয়ার পর ২০০৪ সালে হংকং দলে কোচিংয়ের দায়িত্ব পান। তার প্রশিক্ষণে হংকং ২০০৪ সালের এশিয়া কাপে অংশগ্রহণ করে। সেখানে দলটি অদ্যাবধি একমাত্র ওডিআইয়ে অংশগ্রহণ করে। ২০০৬ সালে ভারত এ ক্রিকেট দলের কোচ হিসেবে মনোনীত হন। সেখানে তিনি গৌতম গম্ভীর, রবিন উথাপ্পা’র ন্যায় একদল ক্রিকেটারদেরকে প্রশিক্ষণ দেন যারা পরবর্তীকালে জাতীয় দলে খেলার সুযোগ পেয়েছে। ২০০৭ সালে ভারত জাতীয় দলের ফিল্ডিং কোচ হন। এ দলে অক্টোবর, ২০০৯ সাল পর্যন্ত কর্মরত ছিলেন। ১৫ অক্টোবর, ২০০৯ তারিখে বোলিং কোচ ভেঙ্কটেশ প্রসাদ-সহ তাকে বিসিসিআই বরখাস্ত করে। তবে, অপ্রত্যাশিতভাবে তাদের এ বরখাস্তের বিষয়ে কোনরূপ কারণ দেখানো হয়নি।
২০০৮ সালে ইন্ডিয়ান প্রিমিয়ার লিগের ফ্রাঞ্চাইজ দল ডেকান চার্জার্সের প্রধান কোচের দায়িত্ব পান। বর্তমানে তিনি মুম্বই ইন্ডিয়ান্সের কোচ হিসেবে রয়েছেন। দলটি ২০১০ সালে রানার্স-আপ, ২০১৩ সালে শিরোপা লাভ করে। এছাড়াও, ২০১১ সালের চ্যাম্পিয়ন্স লিগ টুয়েন্টি২০ ও ২০১৩ সালের চ্যাম্পিয়ন্স লিগ টুয়েন্টি২০ প্রতিযোগিতার শিরাপা জয় করে। মার্কিন যুক্তরাষ্ট্র অনূর্ধ্ব-১৯ দলকে প্রশিক্ষণ দিয়েছেন তিনি।
২০১১ সালে বাংলাদেশে অনুষ্ঠিত ক্রিকেট বিশ্বকাপের বাছাইপর্বে অংশগ্রহণকারী মার্কিন যুক্তরাষ্ট্র মহিলা ক্রিকেট দলের কোচ হিসেবে দায়িত্বে ছিলেন।
উৎসব (২০০০-এর চলচ্চিত্র)

উৎসব হলো ২০০০ সালের ঋতুপর্ণ ঘোষ পরিচালিত ভারতীয় বাংলা নাট্য চলচ্চিত্র। কাহিনী, চিত্রনাট্য ও সংলাপ লেখার সাথে পরিচালনা করেছেন ঋতুপর্ণ ঘোষ। প্রধান চরিত্রে অভিনয় করেছেন প্রসেনজিৎ চট্টোপাধ্যায়, মমতা শঙ্কর ও ঋতুপর্ণা সেনগুপ্ত। ছবিটি দুর্গাপূজার উৎসব উপলক্ষে পরিবার এবং আত্মীয় স্বজনের মধ্যে যে বিভিন্ন আবেগপ্রবণ স্রোত বয়ে যায়, তার উপর আলোকপাত করে। এই চলচ্চিত্রের জন্য পরিচালক ২০০০ সালে শ্রেষ্ঠ পরিচলকের জন্য জাতীয় চলচ্চিত্র পুরস্কার পান।
এই চলচ্চিত্রটি পশ্চিমবঙ্গের সবচেয়ে বড় উৎসব দুর্গাপূজার পটভূমিতে চিত্রিত হয়েছে । গল্পটি একটি সংস্কৃতিবান বাঙালি পরিবারের, যারা দুর্গাপূজা উপলক্ষে তাদের জন্মস্থানে একত্রিত হয়েছিল। ভাগবতীর চার সন্তান রয়েছে: দুই ছেলে অসিত এবং নিশীথ এবং দুই মেয়ে পারুল এবং কেয়া। উৎসবের সময় এবং সকল সন্তানই মূল বাড়িতে উদযাপন করতে এসেছে। এদিকে, শিশির, একজন আত্মীয় যিনি একজন বড় রিয়েল এস্টেট এজেন্ট, বাড়িটি কিনতে আগ্রহী। পরিবারের বেশিরভাগ সদস্যই বাড়িটি বিক্রি করতে চান। পুরানো এবং ঐতিহ্যবাহী বাড়িটি সবার আগ্রহের জায়গা নয় এবং তাদের ব্যক্তিগত সমস্যাগুলি অর্থ দিয়ে সমাধান করতে হয়। বোনদের কেউই পারিবারিক পুনর্মিলনের জন্য অপেক্ষা করছে না কারণ তারা সকলেই তাদের নিজস্ব সমস্যা নিয়ে বেশি চিন্তিত।
জাতীয় চলচ্চিত্র পুরস্কার ( ভারত )
বাতিল

বাতিল (আরবি: باطل) একটি আরবি শব্দ যার অর্থ মিথ্যা,অলীক বা অসত্য, এছাড়াও শরিয়া অনুযায়ী বাতিল করা কোন অবৈধ কাজ বা চুক্তি বোঝাতে এই শব্দ ব্যবহার করা হয়।
আইন অনুযায়ী, বাতিলের বিপরীত হলো "সহীহ"।
বিজন কুমার চৌধুরী

বিজন কুমার চৌধুরী (১৯৩৯-২০১৪) পূর্ব পাকিস্তান ও বাংলাদেশের একজন বিশিষ্ট তবলা বাদক ছিলেন।
বিজন কুমার চৌধুরীর জন্ম ১৯৩৯ সালের ৪ঠা নভেম্বর ব্রিটিশ ভারতের ব্রাহ্মণবাড়িয়ায়। তার মাতামহ বীরেন্দ্র বন্দ্যোপাধ্যায় একজন স্বীকৃত তবলাবাদক ছিলেন। তার মাতা পারুলবালা দেবী একজন এস্রাজবাদক এবং পিতা সমরেন্দ্র নাথ চৌধুরী একজন সঙ্গীতশিল্পী ও নাট্যাভিনেতা ছিলেন।
বিজন কুমার চৌধুরী তবলা শিল্পী পণ্ডিত শিব শঙ্কর মিত্রের কাছে বেশ কয়েক বছর তবলা শিখেন। লক্ষ্মৌ থেকে ঢাকায় এসে ১৯৬১ সালে বুলবুল একাডেমীতে নৃত্যের ক্লাসে সংগীতকার হিসেবে চাকরি নেন। সেখানে থাকা অবস্থায় এইচ.এম. ভি. ও বিভিন্ন ছায়াছবিতে তবলা বাদক হিসেবে অংশগ্রহণ করেন। বুলবুল একাডেমীর চাকরি ছেড়ে দিয়ে ১৯৬৩ সালে পূর্বপাকিস্তানের বেতারে নিজস্ব শিল্পী হিসেবে যোগদান করেন। ১৯৯৮ সালে তিনি বাংলাদেশ বেতার চট্টগ্রাম কেন্দ্র থেকে অবসর গ্রহণ করেন। তারপরেও নৈমিত্তিক শিল্পী হিসাবে তিনি সেখানে চার পাঁচ বছর সেখানে নিয়োগ প্রাপ্ত হন।
২০১৪ খ্রিষ্টাব্দের ১৯শে সেপ্টেম্বর একটি অনুষ্ঠানে তবলা বাজাতে বাজাতে অসুস্থ হয়ে পড়লে তাকে হাসপাতালে ভর্তি করার পর তার মৃত্যু ঘটে।
শাফিন আহমেদ

শাফিন আহমেদ (১৪ ফেব্রুয়ারি ১৯৬১ - ২৪ জুলাই ২০২৪) ছিলেন একজন বাংলাদেশী সংগীত শিল্পী এবং সুরকার। তিনি মাইলস ব্যান্ডের একজন সদস্য ছিলেন। তিনি মাইলসের বেজ গিটারিস্ট এবং প্রধান গায়ক ছিলেন। ব্যান্ডের বাইরে তিনি সলো ক্যারিয়ারেও সুনাম অর্জন করেছিলেন। এছাড়াও বেশকিছু সলো কিংবা মিক্সড অ্যালবামে এই শিল্পীর গান রয়েছে।
শাফিন আহমেদের ১৯৬১ সালের ১৪ ফেব্রুয়ারি জন্মগ্রহণ করেন। শাফিন আহমেদের মা সঙ্গীত শিল্পী ফিরোজা বেগম এবং বাবা সুরকার কমল দাশগুপ্ত। এই পরিবারে জন্ম নেওয়ার কারণে ছোট বেলা থেকেই শাফিন আহমেদ গানের ভেতরেই বড় হন। বাবার কাছে মাঝে মাঝে উচ্চাঙ্গ সঙ্গীত শিখেছেন আর মার কাছে শিখেছেন নজরুলগীতি। এরপর বড়ভাই হামিন আহমেদ সহ ইংল্যান্ডে পড়াশোনার সুবাদে পাশ্চাত্য সংগীতের সংস্পর্শে এসে ব্যান্ড সঙ্গীত শুরু করেন এবং মাইলস ব্যান্ড গড়ে তোলেন, যা পরবর্তিতে বাংলাদেশের অগ্রগামী ব্যান্ডদলসমুহের মধ্যে অন্যতম হিসেবে স্বীকৃতি লাভ করে। তিনি সেইসময় বিটিভিতে মাইলসকে নিয়ে করা অনুষ্ঠানে নিয়মিত অংশগ্রহণ করতেন।
শাফিন ১৯৭৯ সালে মাইলসে বেজ গিটারিস্ট ও প্রধান গায়ক হিসেবে যোগ দেন। শুরু দিকে ব্যান্ডে শুধু ইংরেজি গান করতেন। ১৯৯১ সালে 'প্রতিশ্রুতি' অ্যালবাম প্রকাশের মাধ্যমে বাংলা গানে তাদের পথ চলে শুরু হয়। এই ব্যান্ডের ৯০ ভাগ গান তার কণ্ঠে সৃষ্টি হয়েছে। শাফিন আহমেদের জনপ্রিয় কিছু গানের মধ্যে "আজ জন্মদিন তোমার," "চাঁদ তারা সূর্য", "জ্বালা জ্বালা", "ফিরিয়ে দাও" ও "ফিরে এলেনা" অন্যতম।
২০১০ সালের শুরুর দিকে একবার ব্যক্তিগত কারণ দেখিয়ে ব্যান্ড থেকে সরে দাঁড়ান শাফিন। কয়েকমাস পর ফের ব্যান্ডে ফেরেন। এরপর ২০১৭ সালে অক্টোবরেও তিনি আবার মাইলস ছেড়ে দেন। এর কয়েকমাস পর দ্বন্দ্ব ভুলে আবারও ব্যান্ডে ফিরেছিলেন। ২০২১ সালের নভেম্বরে সবশেষ তথা তৃতীয়বার মাইলস ছাড়েন।
শাফিন, জানুয়ারি ১২, ২০১০ সালে ব্যক্তিগত কারণে মাইলস ত্যাগ করেন। এবং রিদম অব লাইফ নামে নতুন একটি ব্যান্ডদল প্রতিষ্ঠা করেন। এই দলে তার সাথে যোগ দেন ওয়াসিউন (গীটার), শাহিন (গীটার), সুমন (কি-বোর্ড), উজ্জ্বল (পার্কিশন), শামস (বেজ গিটার) এবং রূমি (ড্রামস)।
শাফিন তার ক্যারিয়ারের শেষের দিকে মাইলস থেকে বেরিয়ে এসে ‘ভয়েস অব মাইলস’ নামে ব্যান্ড গঠন করে কনসার্ট করে আসছিলেন।
২০১৭ সালে ববি হাজ্জাজের নেতৃত্বাধীন জাতীয়তাবাদী গণতান্ত্রিক আন্দোলন (এনডিএম) এর সর্বোচ্চ নীতি নির্ধারণী ফোরামের সদস্য হিসেবে মনোনীত হোন।
২০১৯ সালে জাতীয় পার্টি থেকে ঢাকা উত্তর সিটি কর্পোরেশন (ডিএনসিসি) উপনির্বাচনে মেয়র পদে প্রার্থী হওয়ার জন্য মনোনয়নপত্র জমা দিয়েছিলেন। কিন্তু ঋণখেলাপির অভিযোগে নির্বাচন কমিশন (ইসি) তাঁর মনোনয়নপত্র বাতিল করে। ২০২১ সালে তিনি জাতীয় পার্টির কেন্দ্রীয় কমিটির ভাইস চেয়ারম্যান হিসেবে নিয়োগ পান।
২০২৪ সালের ২৪ জুলাই যুক্তরাষ্ট্রের উডব্রিজ, ভার্জিনিয়ায় চিকিৎসাধীন অবস্থায় তিনি মৃত্যুবরণ করেন।
সফটওয়্যার বিষয়শ্রেণীর তালিকা

কম্পিউটার সফটওয়্যারকে তাদের কার্যপ্রণালী, প্রকারভেদ অথবা আওতা ইত্যাদির উপর ভাগ করা হয়। তিনভাগে এগুলোকে ভাগ করা যায়:
নিচের তালিকগুলো দেখার জন্য, "তীর চিহ্নতে ক্লিক করুন".
<categorytree>এ্যাপ্লিকেশন সফটওয়্যার</categorytree>
<categorytree>সিস্টেম সফটওয়্যার</categorytree>
<categorytree>কম্পিউটার প্রোগ্রামিং হাতিয়ার</categorytree>
প্রধানমন্ত্রীর কার্যালয় (বাংলাদেশ)

প্রধানমন্ত্রীর কার্যালয় গণপ্রজাতন্ত্রী বাংলাদেশ সরকারের প্রধান নির্বাহী তথা সরকার প্রধান অর্থাৎ বাংলাদেশের প্রধানমন্ত্রীর সরকারি কার্যালয়। ১৯৯০ থেকে দেশের রাজধানী ঢাকা শহরের তেজগাঁওস্থ পুরোনো জাতীয় সংসদ ভবনটি প্রধানমন্ত্রীর কার্যালয় হিসেবে ব্যবহৃত হচ্ছে। বাংলাদেশের প্রধানমন্ত্রী সাধারণত এখানে প্রতিদিন সরকারি কার্যাবলী সম্পাদন করেন এবং এখানেই মন্ত্রিপরিষদের সভা অনুষ্ঠিত হয়। তবে বাংলাদেশ সচিবালয়েও প্রধানমন্ত্রীর সরকারি দপ্তর রয়েছে যেখানে তিনি মাঝে মাঝে গমন করেন, সরকারি কার্যাদি সম্পাদন করেন এবং মন্ত্রিপরিষদের সভায় সভাপতিত্ব করেন। বর্তমানে এটি অন্তবর্তীকালীন সরকারের প্রধান উপদেষ্টার (মুহাম্মদ ইউনূস) কার্যালয় হিসেবে ব্যবহৃত হচ্ছে।
১৯৯১ সালের আগ পর্যন্ত এটি রাষ্ট্রপতির সচিবালয় ছিল এবং ১৯৮২ সালের ফেব্রুয়ারি পর্যন্ত এটি বাংলাদেশের জাতীয় সংসদ ভবন হিসেবে ব্যবহৃত হয়। প্রধানমন্ত্রীর কার্যালয় ভবনটি তেজগাঁও বিমানবন্দর এলাকায় অবস্থিত।
প্রধানমন্ত্রীর কার্যালয়ের সেবা ও কার্যক্রম হলো:
কার্যালয়ের দপ্তরগুলো নিম্নরূপ:
হনুমান চালিশা

হনুমান চালিশা হল রামায়ণের অন্যতম মুখ্য ব্যক্তিত্ব হনুমানের প্রতি নিবেদিত অওধী ভাষায় লিখিত একটি জনপ্রিয় ভক্তিমূলক চালিশা অর্থাৎ চল্লিশটি চৌপাই নিয়ে রচিত কবিতা। জনপ্রিয় মত হল এটি রচনা করেন রামচরিতমানস রচয়িতা কবি তুলসীদাস, সাম্ভাব্য রচনাকাল ১৫৭৫ খ্রীষ্টাব্দ। চল্লিশটির মধ্যে শেষ চৌপাইটিতে তুলসিদাসের উল্লেখ সেই মতকেই সমর্থন করে। তবে ভিন্ন মতে এটি অনেক পরের রচনা। যদিও অবধী হিন্দির একটি উপভাষা মাত্র, কিন্তু শুধুমাত্র হিন্দিভাষীদের মধ্যেই নয় ভারতের অনেক অঞ্চলেরই লোক যারা হিন্দী বোঝেনা তাদের মধ্যেও প্রেরণাত্মক মন্ত্র বা স্তোত্র বা গান হিসাবে এটি লোকপ্রিয়। দক্ষিণপূর্ব এশিয়ার অনেক দেশেই রামায়ণের বহু চরিত্র এখোনো জনপ্রিয় এবং তাদের মধ্যেও হনুমান চালিশার ব্যবহারের উদাহরণ আছে। চ্যালিসিসের বিবরণে হনুমান তার জ্ঞানের ভিত্তিতে, রামের প্রতি শ্রদ্ধা এবং শূন্য অর্থে ব্যক্তি।
ভারতে হনুমানের মন্দিরের সংখ্যা অন্যতম সর্বোচ্চ এবং হনুমান চালিশা জপ অন্যতম জনপ্রিয় হিন্দু লোকাচার।
"শ্রীগুরুর চরণরুপ কমলের পরাগের দ্বারা নিজের মনরূপ দর্পণ পরিষ্কার করে, রঘুবর শ্রীরামচন্দ্রের বিমল যশ বর্ণনা করতে প্রবৃত্তি হচ্ছি, শ্রীরামের এই কীর্তিগাথা ধর্ম, অর্থ, কাম, এবং মোক্ষ - এই চতুর্বিধ পুরুষার্থই প্রদান করে।"
"কিন্তু আমি যে নিতান্তই নির্বোধ (সুতরাং এই কর্মে অক্ষম) তা বুঝে, পবননন্দন হনুমানকে স্মরণ করছি, কৃপা করে আমায় সেই ক্ষমতা, বুদ্ধি এবং বিদ্যা দান করুন, আমার সর্বপ্রকার ক্লেশ এবং তজ্জনিত বিকারসমূহ হরণ করুন।"
"হে হনুমান, জ্ঞান ও গুণের সাগর , আপনার জয় হোক। আপনি কপি (বানর) শ্রেষ্ঠ ত্রিভুবনেই (পাতাল, মর্ত্য (পৃথিবী) এবং স্বর্গ) প্রসিদ্ধ আপনার নাম।"
"আপনি শ্রীরামের দূত অতুলনীয় আপনার বল ও তেজ। আপনি অঞ্জনির পুত্র এবং পবন-পুত্র নামেও পরিচিত।"
"আপনি মহান বীর, মহাবিক্রমশালী।
বজরঙ্গবলী আপনি কুমতির নিবারণকর্তা শুভবুদ্ধির সঙ্গী(অর্থাৎ শুভ বুদ্ধি প্রদানকারী)।"
"স্বর্ণবর্ণ দেহে শোভন বেশে কর্ণে কুণ্ডল(কানের দুল)।
কুঞ্চিত কেশের শোভায় দর্শনীয় আপনার রূপ।"
"আপনার হস্তে বজ্র ধ্বজা বিরাজিত, স্কন্ধে(কাঁধ) মুঞ্জাতৃণ নির্মিত উপবীত শোভমান।"
"মহাদেবের অংশ জাত আপনি, বানর শ্রেষ্ঠ কেশরী আপনার পিতা তেজ এবং প্রতাপে আপনি সর্বজগতে পূজনীয়।"
"সর্বপ্রকার বিদ্যা ও সকল গুণে ভূষিত আপনি উদ্দেশ্যসাধনে অতিশয় দক্ষ ও চতুর, বিশেষতঃ শ্রীরামের কার্যসম্পাদনে আপনি সর্বদা তৎপর।"
"প্রভু রামচন্দ্রের চরিতকথার রসগ্রাহী শ্রোতা আপনি, আপনার হৃদয়ে শ্রীরাম, লক্ষ্মণ এবং সীতার নিত্য বসতি।"
"আপনি ক্ষুদ্র দেহ ধারণ করে সীতাদেবীকে দেখা দিয়েছিলেন, আপনি লঙ্কা দহনের সময় বিকট রূপ ধারণ করেছিলেন।"
"রাক্ষসদের সংহারকালে আপনার রূপ অতি ভয়ঙ্কর, শ্রীরামচন্দ্রের কার্যোদ্ধারের জন্য আপনি বিভিন্ন সময় বিভিন্ন রূপ ধারণ করেন।"
"সঞ্জীবনী ঔষধি নিয়ে এসে, আপনি লক্ষ্মণ'কে পুনর্জীবিত করেন। (আপনার এই অসামান্য কর্মকুশলতা দর্শনে) আনন্দিত চিত্তে শ্রীরাম আপনাকে বক্ষে জড়িয়ে ধরেন।"
"রঘুপতি আপনার অশেষ প্রশংসা করেন এবং বলেন, "তুমি ভরতেরই মতো আমার পরম প্রিয় ভ্রাতা"।
"আমি সহস্র বদনে তোমার যশ কীর্তন করি, "এই কথা বলে শ্রীরাম আপনাকে কন্ঠলগ্ন করেন।
"ব্রহ্মাদি সনকাদি মুনি নারদ সকলে তোমার 
মহিমা বর্ননা করেন।
অশান্ত ডিমেল

অশান্ত লাকদাসা ফ্রান্সিল ডি মেল (; জন্ম: ৯ মে, ১৯৫৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও দল নির্বাচক। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন।
১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন অশান্ত ডিমেল। এছাড়াও তিনি বলকে সুইং আউট করানোয় দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন।
কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন।
শ্রীলঙ্কার টেস্ট ক্রিকেটের ইতিহাসের প্রথম বোলিং করেছিলেন তিনি। ১৯৮০-এর দশকে শ্রীলঙ্কার স্বল্প কয়েকজন মিডিয়াম পেস বোলারদের মধ্যে অন্যতম ছিলেন তিনি। এছাড়াও তিনি বলকে সুইং আউট করার ক্ষমতা রাখতেন।
ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগিতা না থাকায় তার টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন।
১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়।
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তার খেলোয়াড়ী জীবনের একদিনের আন্তর্জাতিকের দুইবার পাঁচ-উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তার দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তার দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি।
১৯৮৭ সালে হাঁটুর আঘাতপ্রাপ্তির কারণে তার খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুনরায় একবছরের জন্য এ দায়িত্বে বহাল রাখে।
[[কমনওয়েলথ গেমস|কমনওয়েলথ গেমসে]] কন্ট্রাক্ট ব্রিজ খেলায়ও তিনি অংশগ্রহণ করেন।
[[শ্রীলঙ্কা ক্রিকেট|শ্রীলঙ্কা ক্রিকেটের]] (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন।
[[বিষয়শ্রেণী:১৯৫৯-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৮৩ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৮৭ ক্রিকেট বিশ্বকাপের ক্রিকেটার]]
[[বিষয়শ্রেণী:শ্রীলঙ্কান ক্রিকেটার]]
[[বিষয়শ্রেণী:শ্রীলঙ্কার টেস্ট ক্রিকেটার]]
[[বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার]]
[[বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী]]
[[বিষয়শ্রেণী:কলম্বো থেকে আগত ক্রিকেটার]]
জন্ম নিবন্ধন

জন্মের পর সরকারি খাতায় প্রথম নাম লেখানোই জন্ম নিবন্ধন। একটি শিশুর জন্ম নিজ দেশকে, বিশ্বকে আইনগতভাবে জানান দেয়ার একমাত্র পথ জন্মের পর জন্মনিবন্ধন করা। নবজাতকের একটি নাম ও একটি জাতীয়তা নিশ্চিত করতে এটি হচ্ছে প্রথম আইনগত ধাপ। জন্ম নিবন্ধন প্রতিটি শিশুসহ বয়স্কদেরও একটি অধিকার। এটি নাগরিক অধিকারের পর্যায়ে পড়ে। পৃথিবীতে একটি শিশু জন্মানোর পর রাষ্ট্র থেকে প্রথম যে স্বীকৃতি সে পায় সেটি হলো জন্ম নিবন্ধন। দেশের অন্যান্য নাগরিকের সাথে সে সমান অধিকারে এক কাতারে সামিল হয় এই জন্ম নিবন্ধনের মাধ্যমে। প্রথম জন্ম নিবন্ধনের অধিকার জাতিসংঘের শিশু সনদে () স্পষ্ট উল্লেখ আছে। জন্ম নিবন্ধনের মধ্যদিয়ে একটি শিশু একটি নাম লাভ করে যা সারাজীবন তাকে একটি পরিচিতি দেয়। "জন্ম নিবন্ধনের" মাধ্যমে একটি শিশু প্রথম নাগরিকত্বও লাভ করে। জন্মসনদ অত্যাবশ্যকীয় করার লক্ষ্যে সরকার নতুন করে জন্ম ও মৃত্যুনিবন্ধন আইন ২০০৪ প্রণয়ন করে। জাতীয় পরিকল্পনা প্রণয়ন, সুশাসন প্রতিষ্ঠা, শিশু অধিকার সংরক্ষণ নিশ্চিত করতে আইনটি ৩ জুলাই ২০০৬ থেকে কার্যকর করা হয়েছে। জন্ম নিবন্ধন আইনে বলা হয়েছে, বয়স, জাতি-গোষ্ঠি, ধর্ম-কিংবা জাতীয়তা নির্বিশেষে বাংলাদেশে জন্ম গ্রহণকারী প্রত্যেকটি মানুষের জন্য জন্ম নিবন্ধন করা বাধ্যতামূলক। জন্মনিবন্ধন প্রক্রিয়া শেষে জন্মনিবন্ধন কর্তৃপক্ষ নিবন্ধনকারীকে একটি সার্টিফিকেট দেবেন। ডিজিটাল বাংলাদেশ গড়ার পদক্ষেপ হিসেবে ২০১০ সাল থেকে অনলাইন জন্ম নিবন্ধন কার্যক্রম শুরু হয়। সারাদেশে সরাসরি জন্ম নিবন্ধনের পাশাপাশি অনলাইনেও নিবন্ধন কার্যক্রম চলছে। ইতোমধ্যে দেশের ৫৫টি জেলায় ও বিদেশে অবস্থিত বাংলাদেশের ১৭টি দূতাবাসের মাধ্যমে এ কার্যক্রম পরিচালিত হচ্ছে। ২০১৩ সাল পর্যন্ত প্রায় শতভাগ মানুষ জন্ম নিবন্ধনের আওতায় এসেছে।
পার্থ

পার্থ () পশ্চিম অস্ট্রেলিয়ার রাজধানী ও বৃহত্তম শহর। সোয়ান নদীর তীরে এ নগর গড়ে উঠেছে। প্রায় ১.৯৭ মিলিয়ন অধিবাসী এ নগরে বসবাস করেন। সিডনি, মেলবোর্ন ও ব্রিসবেনের পর এটি অস্ট্রেলিয়ার চতুর্থ বৃহত্তম শহর।
গুরুত্বপূর্ণ রেলসড়ক ব্যবস্থাপনার প্রেক্ষিতে বাণিজ্যিক, উৎপাদনকারী প্রতিষ্ঠান ও সাংস্কৃতিক কেন্দ্রে পরিগণিত হয়েছে। ধাতু ও ধাতব পদার্থ, পরিশোধিত পেট্রোলিয়ামজাত পণ্য, প্রক্রিয়াজাতকরণ খাদ্য, রাবার, ভবনের মালামালসহ মুদ্রিত পণ্যসামগ্রীর জন্য পার্থ বিখ্যাত।
১৮২৯ সালে ক্যাপ্টেন জেমস স্টার্লিং এ নগরের গোড়াপত্তন করেন। সোয়ান রিভার কলোনি নামে প্রশাসনিক কেন্দ্র গড়ে তোলেন তিনি। তৎকালীন ব্রিটিশ যুদ্ধ ও উপনিবেশ সংক্রান্ত্র মন্ত্রী স্যার জর্জ মুরের পরামর্শক্রমে স্কটল্যান্ডের পার্থ এলাকার নাম অনুসারে পার্থের নামকরণ করা হয়। ১৮৫৬ সালে পার্থ নগরের মর্যাদা লাভ করে। ঊনবিংশ শতকের শেষদিকে পশ্চিম অস্ট্রেলিয়ায় স্বর্ণপ্রাপ্তির প্রেক্ষিতে নগরের জনসংখ্যা দ্রুত বৃদ্ধি পেতে থাকে। এরফলে অস্ট্রেলিয়ার পূর্বাঞ্চলীয় উপনিবেশ থেকে দলে দলে লোকের সমাগত হতে থাকে এখানে। দ্বিতীয় বিশ্বযুদ্ধে অস্ট্রেলিয়ার জড়িত থাকার প্রেক্ষিতে প্রশান্ত মহাসাগরীয় রণাঙ্গনে সাবমেরিন ঘাঁটি পরিচালিত হতো। যুদ্ধের পর ব্রিটেন, গ্রিস, ইতালি এবং যুগোস্লাভিয়া থেকে অভিবাসীদের আগমনে জনসংখ্যা বৃদ্ধি এর প্রধান কারণ হয়ে দাঁড়ায়। সাদা বালুকাময় সমুদ্র সৈকতের জন্য এ নগরের সুখ্যাতি রয়েছে। তন্মধ্যে কোটস্লো ও স্কারবোরা সমুদ্র সৈকত অন্যতম। সাঁতার কাঁটার জন্য এ সৈকতগুলো বেশ আদর্শ। রোটনেস্ট আইল্যান্ডে পর্যটকদের আকর্ষণের কেন্দ্রবিন্দু। সেখানে ছোট্ট প্রজাতির কুক্কা নামে স্তন্যপায়ী প্রাণী বসবাস করে।